АХАҾСАХЬАҚӘА
Ешба Нелли Ражьден-иҧҳаЦәыббра 25, 1928 – хәажәкыра 13 (5) 2015.
Аҧсны раҧхьатәи профессионалтә режиссиоруп, аҳәса рахьтә раҧхьатәи зиндырҩуп
Далгеит Москватәи азиндырратә институт. Уи даналга Аҟәатәи, анаҩс Қарҭтәи азиндырратә бжьгарҭаҟны дукатс луеит. Быжьшықәса рышьҭахь азиндырҩы изанааҭ мап ацәкны атеатртә ҟазара лҽазылкуеит. Сталин истипендиа лоууан, адиплома ҟаҧшь ала далгеит Шь. Русҭавели хьӡ зху Қарҭтәи атеатртә институт (арҵаҩы - М. Туманишьвили). 1961 шықәсазы Н. Р. Ешба Аҧснытәи адраматә театр аҟны режиссиор хадас аусура лыдыргалоит. Атеатр аҟны иҟаз аимак иахҟьаны атеатр ааныжьны дцар акәхоит. 1963-1964 шықәсқәа рзы аҧышәа лоуит Г. А. Товстоногов ихьӡ зху иеицырдыруа Ленинградтәи адараматә театр аҟны. 1964 шықәсазы уи даарыҧхьоит А. Грибоедов ихьӡ зху Аҳәынҭқарратә аурыс театр ахь Қарҭ ақ. аҟны. Ара 1968 шықәсанӡа аус луан.
1968 шықәсазы Н. Р. Ешба дхынҳәуеит С. Ҷанба ихьӡ зху Аҧснытәи адраматә театр ахь. 1974 шықәсазы днарыҧхьоит Киров ихьӡ зху Астрахантәи адраматә театр ахь реижиссиор хадаси сахьаркыратә напхгаҩыси.
Иқәлыргылахьеит аспектакльқәа Риазан, Кемерово, Барнаул, Смоленск, Орџьоникиӡе атеатрқәа рыҟны.
1979 шықәсазы иаҧылҵоит лхатәы театр-студи «Аамҭа».